google/wiki40b huggingface dataset:
Hierro

Geografi

Øya er en skjoldvulkan. I oktober 2011 startet et undersjøisk utbrudd utenfor sørspissen av øya. Det varte til mars 2012.
Høyeste punkt er Malpaso som når 1501 moh.
Et 277,7 km² stort område som omfatter deler av øyas landareal og tilstøtende hav er vernet som biosfærereservat.

Politikk og forvaltning

Øya har et folkevalgt øyråd (cabildo insular), Cabildo de El Hierro. Det er i tillegg tre kommuner på øya: Valverde, La Frontera og El Pinar.

Samferdsel

Ved Valverde ligger øyas flyplass, som per april 2017 hadde forbindelse med Gran Canaria og Tenerife trafikkert av flyselskapet Binter Canarias. I 2016 hadde flyplassen 156 439 passasjerer, en økning på 6,6 % fra året før. 
Puerto de La Estaca på østkysten har fergeforbindelse med Tenerife.
Tryvannstreffet

Tryvann Awards

Tryvannstreffet er kjent for sine kåringer som heter «Tryvann Awards». Det finnes ulike kategorier for bussruss, van og vandregrupper.
Val d'Orcia

Val d'Orcia er et område i Siena (Toscana, Italia). Området ble laget som en sammenslutning av kommunene Pienza, Radicofani, Castiglione d'Orcia, San Quirico d'Orcia, og Montalcino med formål å ta vare på naturen,  kulturlandskapet og områdets kunstneriske arv. Området ble i 2004 satt på UNESCOs liste over verdensarven.
Området omfatter både kalkområder hvor lite kan gro og områder med rikelig vekstgrunnlag. Det omfatter vindistriktet Montalcino hvor Brunello di Montalcino, en av Italias mest kjente viner, kommer fra. Oliven er et annet viktig produkt. Navnet Val d'Orcia er registrert som et varemerke. Pecorino ost, vin, olivenolje, honning og safran selges idag under dette varemerket.
Walckenaeria clavicornis

Utseende

Walckenaeria clavicornis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Jaroslav Plašil

Klubbkarrieren

18 år gammel fikk Plašil kontrakt med den franske klubben AS Monaco i 2000. De første to sesongene spilte han bare 8 kamper fra start, og ble deretter utlånt til Ligue 2-klubben US Créteil. Etter godt spill for Créteil returnerte Plašil til Monaco på begynnelsen av 2003-sesongen, og de neste fire årene hadde han fast plass i startoppstillingen. I sesongen 2003/04 var han med på Monacos vei til finalen i Mesterligaen. Denne sesongen fikk Plašil en nettkjenning i målkalaset mot Deportivo de La Coruña, som Monaco vant hele 8–3.  I 2007 forlot Plašil Monaco og signerte en fireårskontrakt med den spanske klubben CA Osasuna.

Landslagskarrieren

Plašil spilte for Tsjekkia under EM 2004, VM 2006 og EM 2008.

EM 2008

15. juni, i Tsjekkias siste kamp i Gruppe A mot Tyrkia, scoret Plašil i det 62. minutt og økte lagets ledelse til 2-0. Dermed trodde de fleste at Tsjekkia ville gå til kvartfinalen mot Kroatia. Tyrkia slo imidlertid tilbake og scoret tre mål i løpet av det siste kvarteret, og dermed gikk Tyrkia videre på bekostning av Tsjekkia.
Han ble tatt ut i Tsjekkias EM-tropp til EM i Frankrike 2016.
Michihisa Date

Karriere

Michihisa Date startet sin profesjonelle karriere i Júbilo Iwata i 1989. Han har også spilt for Kashiwa Reysol.
Praktbikir

Akvaristikk

Praktbikiren er en aktiv fisk som foretrekker en temperatur mellom 26 og 28 °C, pH mellom 6,0 og 8,0 og en hardhet på 0-15 °dH.
Den kan være aggressiv mot andre praktbikirer.
Suvororo

Suvorovo (Bulgarsk: Суворово, uttales [suˈvɔruvu]) er en by i det nordøstlige Bulgaria, som er en del av Varna-provinsen. Den er det administrative sentrum for Suvorovo kommune som ligger i den nordvestlige delen av provinsen. Byen ligger i den sørvestlige delen av Dobruja-platået, 34 km  nordvest for provinshovedstaden Varna, 56 km søvest for Dobrich og 59 km øst for Shumen. Per desember 2009 hadde den en befolkning på 4 723 innbyggere.
Suvorovo ble opprinnelig kalt Kozludža, vanligvis skrives Kozludzha eller Kozludja (bulgarsk: Козлуджа), og i 1934 ble det omdøpt Novgradets (bulgarsk: Новградец). Sitt nåværende navn er til ære for Generalissimus Alexander Suvorov, en av de berømte russiske militære sjefer som vant en avgjørende kamp i den Russisk-tyrkiske Krigen i 1768-1774 i nærheten av den nåværende  byen. Byen har et historisk museum, et forsamlingshus  (chitalishte), en Østlige ortodoks kirke viet til Kristi Himmelfartsdag  og en moské.

Kjente innbyggere

Kjente innbyggerne i kommunen omfatter den esoteriske-kristne åndelige leder Peter Deunov (født i Nikolaevka; 1864-1944) og presidenten i Bevegelsen for Rettigheter og Friheter, Ahmed Doğan (født i Pchelarovo, men tilbrakte sin barndom i Drandar; 1954)
Mimacronia

Utseende

Små til middelsstore, brede, blankt svarte trebukker med lyse flekker som ofte har metallisk skinn. Antennene er forholdsvis korte, rundt halvparten av kroppslengden. Pronotum er tønneformet, betydelig smalere enn den relativt korte, jevnbrede dekkvingene.

Levevis

Disse billene har larver som lever i død ved.

Utbredelse

Artene lever på Filippinene.
Hajk (band)

Hajk er et norsk pop/rock-band fra Oslo. De ga ut debutalbum Hajk på Jansen Plateproduksjon i februar 2017. For albumet ble de nominert til Spellemannprisen 2017 i klassen popgruppe.
Skyting under Asialekene 2006

Skyting under Asialekene 2006. Skyting var en av flere sporter under Asialekene 2006 i Doha i Qatar. Konkurransene ble avviklet i perioden 2. til 8. desember 2006. Det ble konkurrert i tjueseks øvelser for menn og atten for kvinner. 510 utøvere fra trettifem nasjoner deltok. Kina ble beste nasjon med tjuesju gullmedaljer foran Kasakhstan med seks.
Vågsbygd videregående skole

Kombinasjonsklasser

Vågsbygd VGS har i skoleåret 19/20 to ettårige kombinasjonsklasser hvor elevene har ulikt faglig nivå, progresjon og skolebakgrunn. Kombinasjonsklassene er et grunnskoletilbud for minoritetsspråklige elever i alderen 16-20 år med kort botid i Norge. Tilbudet er et samarbeid mellom Vågsbygd videregående skole, Kongsgård skolesenter og Fylkeskommunen. Elevene får tilpasset opplæring i alle fag og deltar i tillegg på Flexid; et bevisstgjøringskurs for ungdommer som vokser opp som krysskulturelle/flerkulturelle.

Målgruppe

·  Elever i aldergruppen 16-20 år.
·  Elever uten skolebakgrunn fra hjemlandet tilsvarende norsk grunnskole.
·  Elever med mangelfull grunnskoleutdanning fra hjemlandet.
·  Elever med kort botid i Norge som har vitnemål fra ordinær grunnskole i Norge etter § 2-1 og som har behov for mer grunnskoleopplæring.
·  Elever med vitnemål fra hjemlandet som tilsvarer norsk grunnskole, men som trenger mer norskopplæring og fagopplæring før oppstart på Vg1.

Målsetting

Tilbudet skal gi elevene et best mulig faglig grunnlag for å kunne fortsette i et ordinært tilbud i videregående opplæring. Elevene skal utvikle god forståelse for det norske skole- og utdanningssystemet og høyne gjennomføringsgraden samt hindre frafall i videre utdanning. Kombinasjonsklassene skal styrke samarbeidet om opplæring mellom Kongsgård skolesenter, Vågsbygd videregående skole og Fylkeskommunen.

Historie

Skolen het tidligere Kristiansand og Oddernes interkommunale høyere allmennskole (IHA), senere endret til Oddernes gymnas og var plassert på Oddemarka i Kristiansand. Høsten 1966 flyttet skolen til nye lokaler ved nåværende Vågsbygd senter. Politikeren Harald Synnes har vært lektor ved skolen. Nåværende rektor er Odd Ivar Hjetland.
Junji Goto

Karriere

Junji Goto startet sin profesjonelle karriere i Kyoto Purple Sanga i 1994.
Fraile Muerto (kommune)

Historie

Fraile Muerto ble grunnlagt i 15. mars 2010.

Regjeringen

Ordføreren (alcalde) i kommunen er Graciela Echenique (2010-2015).
Son Gokū

Biografi

I starten av serien er Gokū uvitende om hvordan ting fungerer, men blir etter hvert mer og mer klar over hvordan ting forholder seg. Gokū møter mange sterke fiender og vokser selv sterkere og sterkere for hver kamp. Han er med i mange turneringer og vinner én over Piccolo, en ond djevel som blir snill etter hvert. Men så dukker Saiyanerne opp for å hente Gokū eller Kakarrot som han egentlig heter. Gokū dør i kampen mot Radits som er broren hans, men Piccolo får drept ham med Makankōsappō (spesialteknikken han har utviklet for å drepe Gokū).
Da er Nappa og Vegeta, to enda sterkere Saiyanere, på vei for å drepe alle på jorden og få kloa i Dragon Balls, men det slår feil når de vekker Gokū til live. Han er nå er blitt ekstremt sterk. Mange av vennene hans dør i kampen mot Nappa, men Gokū banker ham opp og begynner deretter å slåss mot Vegeta. Gokū, Gohan og Kuririn vinner til slutt over ham, og Vegeta blir hardt skadet og flykter til planeten Freeza 79 med kapselen sin.
Frank Martin (komponist)

Liv

Han ble født i Genève, og var det tiende og yngste barnet av calvinistpresten Charles Martin. Før han begynte på skolen, spilte han piano og improviserte. Allerede som niåring komponerte han sanger, uten å ha fått noen musikalsk opplæring. Han hørte Matteuspasjonen av J. S. Bach da han var 12 år gammel, og det gjorde så sterkt inntrykk på ham at Bach forble hans sanne mester.
Etter foreldrenes ønske studerte Martin matematikk og fysikk, men gav seg etter to år. Han fikk privatundervisning i piano hos Joseph Lauber, som også var komponist, organist og orkesterleder, så helt selvlært var han ikke. Men Martin gikk aldri på noe musikkonservatorium.
Martin startet som senromantisk komponist, og ble etter hvert opptatt av Schönberg og tolvtonemusikk, men brukte denne fritt. Han forlot aldri tonaliteten. Han skrev for øvrig orkesterverk, kammermusikk, kor- og vokalmusikk.
I perioden 1918-26 bodde han i Zürich, Roma og Paris. I 1946 flyttet han til Nederland for å få tid til å komponere.
Chen Yi-tung

2018

Chen deltok i juniorasiamesterskapet i fekting 2018, og kom der på 29.-plass. Han deltok i Junior-VM i fekting 2018, og kom der på 13.-plass i kadettklassen (U17) og 86.-plass i juniorklassen (U20). I Asiamesterskapet i fekting 2018 kom han på 39.-plass. 
I Sommer-OL for ungdom 2018 kom han på sjetteplass individuelt, og han deltok også på det sammensatte laget Asia-Oseania 1 som fikk sølv i mix-lagkonkurransen.
Annie Award for beste animasjonsfilm

Annie Award for beste animasjonsfilm er en Annie Award som årlig tildeles til det forrige års beste animasjonsfilm. Prisen ble introdusert i 1992 og i 1998 skiftet prisen navn til Enestående oppnåelse i en animert kinofilm (Outstanding Achievement in an Animated Theatrical Feature), men skiftet tilbake igjen i 2001. Etter at Oscar for beste animasjonsfilm ble inkludert blant Oscar-prisene har Annie Award-vinneren matchet Oscar-vinneren hvert år unntatt 2006.
Papa Stronsay

Papa Stronsay er en liten øy i den skotske øygruppen Orknøyene, og ligger nordøst for Stronsay.
Det er rester på øya etter et kapell fra 1000-årene. Under disse ruinene antar man at det ligger rester etter et piktisk kloster.
Golgotha kloster etablerte seg på øya i 1999.
Grunnkretser i Gjøvik kommune

Grunnkretser i Gjøvik kommune er delområder og grunnkretser som seksjonerer Gjøvik kommune, Oppland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Godfried Danneels

Bakgrunn

Danneels fikk sin videregående utdannelse i Tielt og begynte så på presteseminaret i Brugge. I 1954 tok han lisensiatgraden i filosofi ved det katolske universitetet i Leuven.

Prest

Han ble presteviet 17. august 1957 og studerte så videre ved Det pavelige universitet Gregoriana i Roma. Der tok han i 1959 doktorgraden i teologi.  I egenskap av teolog bedrev han fordypede studier på liturgiens område og forfattet en rekke artikler for Dictionary of the Liturgy. Danneels var i høy grad involvert i utformingen av dokumentet Sacrosanctum Concilium, som initierte Andre Vatikankonsils liturgiske reform.

Biskop, erkebiskop

Pave Paul VI utnevnte ham den 4. november 1977 til biskop av Antwerpen. Han ble ordinert 18. desember samme år av kardinal Leo-Jozef Suenens. I 1978 ble han medlem av Kongregasjonen for troslæren, og 19. desember 1979 ble han erkebiskop av Mechelen-Brussel. I 1980 ble han militærordinarius for Belgia.
The Song Ramones the Same

The Song Ramones the Same er et nordisk tributealbum til The Ramones som ble utgitt 15. april 2002; ettårsdagen for Joey Ramones død.
First of May

First of May er en sang av Barry, Robin og Maurice Gibb. Den ble spilt inn av the Bee Gees med Barry Gibb som ledevokalist. «First of May» ble innspilt i IBC Studios, London, i desember 1968 og utgitt på singlen Polydor 56304 i Storbritannia i januar 1969. Produsenter var Robert Stigwood og the Bee Gees. B-siden var «Lamplight» (med Robin Gibb som ledevokalist). Manager Stigwood valgte «First of May» til A-siden. Den var hentet fra gruppas dobbeltalbum Odessa (1969). Ingen andre singler fra albumet Odessa ble utgitt, ettersom Robin Gibb allerede hadde forlatt gruppa.
Sangen var delvis ansvarlig for avgangen til Robin Gibb fra the Bee Gees. Robin hadde ønsket at hans sang, «Lamplight», skulle blio utgitt på albumets første single, mens Barry foretrakk «First of May». Til slutt vant Barrys dømmekraft og Robin sluttet i gruppen.  
Denne sangen ble opprinnelig tapet i demoform i New York City 16. august 1968. Senere samme år, i London, ble «First of May» gjeninnspilt i IBC Studios med orkesterarrangement av Bill Shepherd. Barry Gibb sa i Tales from the Brothers Gibb at sangtittelen kom fra fødselsdagen til hans hund, Barnaby. 
«First of May» har opplevd en renessanse flere ganger. I 1971 var sangen med i soundtracket til Melody, en britisk spillefilm om ung kjærlighet. I 1996 ble «First of May» anvendt som temasang i det japanske TV-dramaet Wakaba no Koro. Sangen, som ble gjenutgitt på CD, klatret på platelisten igjen, fikk en moderat suksess og solgte i mer enn 100.000 eksemplarer.

Coverversjoner

Coverversjoner ble spilt inn av Matt Monro, José Feliciano (utgitt på 10 To 23 av RCA i 1969), Cilla Black (utgitt på hennes album Images i 1971) samt Tony Hadley (utgitt på single i 1998). I 2005 gjeninnspilte Robin Gibb «First of May» med  britiske G4. Den ble utgitt på gruppas album G4 & Friends. Sangen ble også fremført av Sarah Brightman i hennes One Night in Eden-, La Luna- og Symphony-turnéer. Den irske balladegruppen The Wolfe Tones gjorde også en coverversjon på sitt album Let the People Sing.

Norsk versjon

Steinar Fjeld har skrevet en norsk tekst. Den norske tittelen er «En benk, en mann og Karl Johan».
Samoas sentralbank

Samoas sentralbank (engelsk: Central bank of Samoa, samoansk: Faletupe Tutotonu o Samoa) er sentralbanken på Samoa.

Historie

Samoa, som het Vest-Samoa (Western Samoa) fram til 1997, fikk sin uavhengighet fra New Zealand 1. januar 1962. Før dette brukte Samoa engelske pund som valuta, utstedt av New Zealands sentralbank. Utstedelsen av valuta ble da overtatt av Bank of Western Samoa, som var en forretningsbank, men som var delvis eid av regjeringen. Denne banken utførte en del sentralbankoppgaver på vegne av regjeringen, som valutaoperasjoner og valutapolitikk. 
På begynnelsen av 1970-tallet ønsket regjeringen større kontroll over valutaen, men så ikke behovet for en sentralbank enda. De etablerte derfor et valutaråd, Monetary Board of Western Samoa, som startet sin virksomhet i 1975. 
Etter hvert som landet utviklet seg videre økte også behovet for en egen valuta. På slutten av 70-tallet og begynnelsen av 80-tallet fikk Samoa høy inflasjon, rundt 30%, noe som også aktualiserte behovet for en uavhengig institusjon som kunne håndtere pengepolitikken i landet. I 1984 ble derfor sentralbankloven vedtatt, Central Bank of Samoa Act, for å etablere en sentralbank. Senere har det blir vedtatt også andre lover som påvirker sentralbankens ansvarsområder og målsettinger, som Financial Institutions Act fra 1996 og Money Laundering Act fra 2000.
Nett Records

Nett Records (etablert 1972, nedlagt 1976) var et norsk plateselskap for norske danseband og pop-musikere. Produsent for de fleste var musiker Leif Hemingsen som senere etablerte Snowflake Records (1977–1985).
Sevillanas

Sevillanas er en spansk folkedans, opprinnelig fra Sevilla. Dansen består av 4 forskjellige deler, som igjen er delt opp i tre turer. Sevillanas kan danses som pardans, og er vanlig innslag på fiestaer.
Rana Museum

Rana Museum er en avdeling av Helgeland Museum med tilhold i Rana kommune.

Kulturhistorisk avdeling

Kulturhistorisk avdeling har en lokalhistorisk fotosamling med ca. 80 000 bilder, folkemusikkarkiv og minnemateriale, hovedsakelig livsløpsintervju med vekt på industri. I tillegg er det en naturtro minatyrfremstilling av byen fra 1930-årene.
Avdelingen samarbeider med Rana kunstforening og har jevnlige kunstutstillinger. Den arrangerer også konserter og foredrag, og museumsbutikken selger de fleste lokalhistoriske bøker fra Helgeland.

Naturhistorisk avdeling

Naturhistorisk avdeling var inntil desember 2008 lokalisert i Tårnbygget på Moholmen, i byens gamle bydel og ble da samlokalisert med Kulturhistorisk avdeling. Natuhistorisk avdeling fokuserer på dyreliv og andre naturforhold i Helgelandsregionen – og samspillet mellom natur og kultur.

Stenneset

Stenneset friluftsmuseum har 25 bygninger fra tre århundrer, og ligger ved Riksvei 817, 8 km fra sentrum. Stenneset var Ranas prestegård fra 1784 til 1865.

Bredek fjellgård

Bredek er en fraflyttet fjellgård ved inngangen til Stormdalen i Saltfjellet-Svartisen nasjonalpark, 55 km nord for Mo i Rana.

Bokbasen til Rana museum

Fag- og populærlitteraturen ved både kulturhistorisk og naturhistorisk avdeling er registrert i en database som er søkbar over Internett. Museets bibliotek er ikke fast bemannet og bøker lånes normalt ikke ut, men publikum er velkomne etter avtale til å arbeide i biblioteket.
Sheba, Baby – Supersexy hevner

Handling

Den sexy, men tøffe kvinnelige privatetterforskeren Sheba reiser fra Chicago til sin hjemmby Louisville for å hjelpe sin far Andy og hans kompanjong, da deres utlånsfirma trues av lokale gangstere. Et bombeattentat mot hennes bil fører til en åpen krig mellom henne og gangsterligaen.

Om filmen

Sheba, Baby er kjent som en såkalt blaxploitationfilm. Pam Grier medvirket i flere lignende filmer på 1970-tallet.

I Norge

Filmen ble ikke satt opp på kino i Norge, men den ble lansert på video rundt 1983 under tittelen Sheba, Baby – Supersexy hevner.
Michael Rowbotham

Michael Rowbotham er en politisk og økonomisk skribent og kommentator basert i Storbritannia. Han er best kjent for sine to bøker The Grip of Death (1998) og Goodbye America (2000). Bøkene anbefales blant annet av The økologer, David Korten, Ed Mayo, Bryan Gould og Richard Douthwaite. Bøkene har blitt anmeldt i The økolog, Resurgence, New Internationalist, The Tribune, The Tablet, bærekraftige økonomi, Permakultur Magazine, Food Magazine, Social Credit og andre.
Mimogmodera

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Kamerun, Kongo og Sør-Afrika.
Screen Actors Guild

Screen Actors Guild (SAG) er en amerikansk fagforening som representerer over 200.000 film- og fjernsynsskuespillere og statister verdenen over. Ifølge SAG ønsker fagforeningen å forhandle om håndheving kollektive enigheter som er blitt grunnlagt for å sørge for at medlemmene arbeider under rimelige forhold, herunder eventuelle erstatninger, krav og lignende; sørge for erstatning til utnyttede medlemmer, og yde bekyttelse mot uautorisert bruk av disse opptagelser; å oppretholde og utvide arbeidsmuligheter for dets medlemmer.
SAG ble grunnlagt i 1933 i et forsøk på å nedkjempe utnyttelse av skuespillere i Hollywood, som var blitt tvunget til å underskrive årelange kontrakter med store filmselskaper, som ikke inkluderte restriksjoner angående arbeidstimer eller minstehvileperiode. Disse kontraktene gjorde det lovlig for filmselskapene å bestemme over hvordan skuespilleren skulle opptre overfor pressen og i privatlivet, og de kunne ikke, unntatt når de selv ville det, la en skuespiller gå fri av kontrakten, hvis denne selv ville dette.
Ugelstad-kuler

Ugelstad-kuler, også omtalt i bestemt form som ugelstadkulene, er bittesmå, nøyaktige like store plastkuler som er 
biomagnetiske. Disse kan brukes for å modellere fysiske prosesser, for eksempel  i bioteknologi når en skal skille ut biologisk materiale. I medisin kan kulene  brukes i diagnostikk og kreftbehandling ved å isolere celler, DNA og mRNA eller for å måle proteiner. 
Ugelstadkulene er oppkalt etter den norske sivilingeniøren John Ugelstad (1921–1997) som oppfant dem ved SINTEF i Trondheim på 1970-tallet.
Kulene har blitt produsert av det norske bioteknologiselskapet Dynal Biotech.
Tennis under Sentralamerikanske og karibiske leker 1946

Tennis under Sentralamerikanske og karibiske leker 1946. Tennis var en av flere sporter i de femte sentralamerikanske og karibiske leker som ble arrangert i Barranquilla i Colombia i perioden 5. til 25. mars 1946. Det var femte gangen som tennis var med i de sentralamerikanske og karibiske leker. Det var fem turneringer; single- og double for både menn og kvinner og en mixeddoubleturnering. Mexico ble beste nasjon med tre gullmedaljer foran Cuba med to.
Nordøstmandarin

Dialektens røtter

Nordøstmandarin er en relativt ung dialekt, ettersom den er knyttet til innvandringen av hankinesere til Mandsjuria fra midten av 1800-tallet og ut over 1900-tallet. Før denne tiden var det aller meste av Mandsjuria sperret område; Qing-dynastiets herskere ville ikke ha kinesere i dette området. Politikken ble ikke endret før Russland og Japan begynte å interessere seg for det nordslige Kina.
De fleste av innvandrerne kom fra provinsene Shandong og Hebei (den gang Zhili), og bragte med seg sine varianter av mandarin. Interaksjonen med andre folkegrupper representert i Mongolia har gitt dialekten enkelte innslag i form av innlånte ord fra for eksempel tungusisk, japansk og russisk.
Sam Eydes gate

Sam Eydes gate er en gate på Rjukan.

Historie (Rjukan)

Sam Eydes gate har fått navnet etter Sam Eyde som grunnla Norsk Hydro og som bygde fabrikkene på Notodden, Glomfjord, Herøya, Rjukan og Karmøy. Etter at Sam Eyde døde kalte de hovedveien på Rjukan for Sam Eydes gate. I dag er Sam Eydes gate en av Norges lengste hovedveier. Den starter fra Dale (Nedre Rjukan) og går til Krosso, gjennom hele byen. Den er trafikkert og er den eneste veien som går rett gjennom byen. Den er 7 km lang.
Sam Eydes gata finnes også på Herøya i Porsgrunn, samt i Notodden som en liten strekning av E134.